लेकिन, बात तो कुछ करनी ही है। यह नीरवता कुछ अच्छी नहीं लग रही। सामने बैठा है सुदीप्त सेन का बेटा रातुल सेन। बीसेक साल किस तरह सुतपा के शरीर और मन से दूर जा चुके थे, उसको याद ही नहीं। पर आज सामने उपस्थित हैं वही बीस साल। सुदीप्त सेन का दूसरा जन्म या बीस साल बाद का वर्तमान रातुल सेन। एक...दो... तीन... नहीं, पूरे बीस वर्ष इस तरुण की देह मन और चरित्र में जमा हो गए हैं। इधर बीस बरस किस तरह से सुतपा के शरीर, मन और जीवन से निकल चुके थे।